ai4bharat/Pralekha huggingface dataset:
প্রধানমন্ত্রীরদপ্তর
শ্রী কে কামরাজের জন্মবার্ষিকীতে প্রধানমন্ত্রী তাঁকে স্মরণ করেছেন
নতুনদিল্লি, ১৫ই জুলাই, ২০২২
প্রধানমন্ত্রী শ্রী নরেন্দ্র মোদী শ্রী কে কামরাজকে তাঁর জন্মবার্ষিকীতে স্মরণ করেছেন। শ্রী মোদী বলেছেন, ভারতের স্বাধীনতা আন্দোলনে শ্রী কে কামরাজের অবদান চিরস্মরনীয়। তিনি ছিলেন একজন সহানুভূতিশীল প্রশাসক।
এক ট্যুইট বার্তায় প্রধানমন্ত্রী বলেছেন,
“শ্রী কে কামরাজকে তাঁর জন্মবার্ষিকীতে স্মরণ করি। ভারতের স্বাধীনতা আন্দোলনে শ্রী কে কামরাজের অবদান চিরস্মরনীয় এবং একজন সহানুভূতিশীল প্রশাসক হিসেবে তাঁর পরিচিতি ছিল। দারিদ্র দূরীকরণ এবং মানুষের দুঃখ লাঘব করতে তিনি কঠোর পরিশ্রম করেছেন। স্বাস্থ্য ও শিক্ষার মানোন্নয়নেও তিনি সচেষ্ট ছিলেন”।
PG/CB
(
নারীওশিশুবিকাশমন্ত্রক
নারী ও শিশুদের দক্ষ করে তোলার জন্য নীতি নির্ধারণের ওপর জাতীয় সম্মেলন
নয়াদিল্লি, ১৪ ফেব্রুয়ারি, ২০২০
কেন্দ্রীয় নারী ও শিশু কল্যাণ এবং দক্ষতা উন্নয়ন ও শিল্পোদ্যোগ মন্ত্রক যৌথভাবে মহিলাদের ক্ষমতায়ণ ও যুবক-যুবতীদের দক্ষতা উন্নয়নে প্রয়াস চালিয়ে যাচ্ছে বলে জানিয়েছেন কেন্দ্রীয় নারী ও শিশু কল্যাণ এবং বস্ত্রমন্ত্রী শ্রীমতী স্মৃতি জুবিন ইরানী। নারী ও শিশুদের দক্ষ করে তোলার জন্য নীতি নির্ধারণের ওপর জাতীয় সম্মেলনের উদ্বোধনী ভাষণে একথা জানান তিনি। শ্রীমতী ইরানী এও জানান, দেশের নারী ও যুবক-যুবতীদের প্রতিটি ক্ষেত্রে দক্ষ করে তোলা প্রয়োজন।
অনুষ্ঠানে কেন্দ্রীয় দক্ষতা উন্নয়ন ও শিল্পোদ্যোগ মন্ত্রী শ্রী মহেন্দ্রনাথ পান্ডে বলেন, দেশে ২৯ বছর বয়সী ৬৫ শতাংশ কর্মজীবী মানুষ রয়েছেন। এই সুযোগ ভারতকে বিশ্বে দক্ষতার রাজধানীতে পরিণত করতে পারে। দক্ষ ভারত কর্মসূচির  লক্ষ্যপূরণে ভারতের মানব সম্পদকে যথাযথভাবে ব্যবহার করার আহ্বান জানান তিনি। শ্রী পান্ডে আরও বলেন, মহিলাদের ক্ষমতায়ন সম্ভব হলে তারা দেশের অর্থনীতির বিকাশে গুরুত্বপূর্ণ ভূমিকা নিতে পারবে। এক্ষেত্রে সরকার একাধিক পদক্ষেপ নিয়েছে বলেও তিনি জানান। মহিলাদের জন্য স্বল্প ও দীর্ঘমেয়াদী সময়ে কারিগরি প্রশিক্ষণের ব্যবস্হা করা হয়েছে। এর পাশাপাশি কর্মক্ষেত্রে মহিলাদের সুরক্ষা, স্বাস্হ্য দেওয়ার জন্য এবং একইসঙ্গে শিক্ষা এবং সামাজিক ক্ষমতায়নের প্রয়োজনেও একাধিক উদ্যোগ নিয়েছে সরকার।
সম্মেলনে কেন্দ্রীয় নারী ও শিশু কল্যাণ এবং দক্ষতা উন্নয়ন ও শিল্পোদ্যোগ মন্ত্রকের আধিকারিকও বিভিন্ন রাজ্যের নারী ও শিশু কল্যাণ মন্ত্রকের সচিবরাও উপস্হিত ছিলেন।
SSS/SS/NS
(Visitor Counter : 92
প্রধানমন্ত্রীরদপ্তর
প্রধানমন্ত্রী আয়ুষ্মান ভারত কর্মসূচির এক কোটিতম সুফলভোগীর সঙ্গে মতবিনিময় করলেন
আয়ুষ্মান ভারত কর্মসূচির সঙ্গে যুক্ত চিকিৎসক, নার্স ও সংশ্লিষ্ট অন্যান্যদের প্রচেষ্টার প্রশংসা করলেন প্রধানমন্ত্রী
নয়াদিল্লি, ২০ মে, ২০২০
প্রধানমন্ত্রী শ্রী নরেন্দ্র মোদী আয়ুষ্মান ভারত কর্মসূচির আওতায় সুফলভোগীর সংখ্যা ১ কোটি ছাড়িয়ে যাওয়ায় আনন্দ প্রকাশ করেছেন।
একগুচ্ছ ট্যুইটে প্রধানমন্ত্রী বলেছেন, এই কর্মসূচিতে সুফলভোগীর সংখ্যা ১ কোটি ছাড়িয়ে যাওয়ায় প্রত্যেক ভারতবাসী গর্বিত বোধ করবেন।
তিনি আরও বলেন, “দু’বছরেরও কম সময়ে এই কর্মসূচির ফলে বহু মানুষের জীবনে ইতিবাচক প্রভাব পড়েছে। আমি এই কর্মসূচির সমস্ত সুফলভোগী ও তাঁদের পরিবারগুলিকে অভিনন্দন জানাই। আমি এদের সকলের সুস্বাস্থ্য কামনা করি”।
শ্রী মোদী বলেন, আয়ুষ্মান ভারতের সঙ্গে যুক্ত সমস্ত চিকিৎসক, নার্স, স্বাস্থ্য কর্মী ও সংশ্লিষ্ট অন্যান্যদের প্রয়াস নিঃসন্দেহে প্রশংসনীয়।
শ্রী মোদী বলেন, “এদের সকলের প্রচেষ্টার ফলে, এই কর্মসূচি বিশ্বের সর্ববৃহৎ স্বাস্থ্য পরিচর্যা উদ্যোগে পরিণত হয়েছে। এই উদ্যোগ লক্ষ লক্ষ ভারতবাসীর, বিশেষ করে দরিদ্র ও দুঃস্থ মানুষের আস্থা অর্জন করেছে”।
আয়ুষ্মান ভারত কর্মসূচির আওতায় সুযোগ-সুবিধাগুলির প্রসঙ্গ উল্লেখ করে প্রধানমন্ত্রী বলেন, এই কর্মসূচির অন্যতম একটি বড় সুবিধা হ’ল – দেশের যে কোনও জায়গায় এই কর্মসূচির সুযোগ-সুবিধা গ্রহণ করা যায়।
শ্রী ট্যুইটে বলেছেন, সুফলভোগীরা না কেবল সুলভে গুণগতমানের চিকিৎসা পরিষেবা পেয়ে থাকেন, সেই সঙ্গে নিজের এলাকার বাইরেও দেশের যে কোনও জায়গায় এর সুবিধা গ্রহণ করা যায়। এর ফলে, যাঁরা কর্মসূত্রে বাড়ির পরিবর্তে অন্যত্র থাকেন, তাঁরাও এই কর্মসূচির সুবিধা গ্রহণ করতে পারেন।
প্রধানমন্ত্রী বলেন, বর্তমান পরিস্থিতির কারণে তিনি এই কর্মসূচির অন্যান্য সুফলভোগীদের সঙ্গে মতবিনিময় করতে পারছেন না। তা সত্ত্বেও শ্রী মোদী আয়ুষ্মান ভারত কর্মসূচির এক কোটিতম সুফলভোগী মেঘালয়ের পূজা থাপার সঙ্গে টেলিফোনে কথা বলেন।
(CG/BD/SB
কেন্দ্রীয়লোকসেবাআয়োগ
২০২০ সালের সিভিল সার্ভিস পরীক্ষার চূড়ান্ত ফলাফল
নতুন দিল্লি, ২৪ সেপ্টেম্বর, ২০২১
ইউনিয়ন পাবলিক সার্ভিস কমিশন ২০২০ সালের সিভিল সার্ভিসের লিখিত  পরীক্ষা নেয় চলতি বছরের জানুয়ারী মাসে । লিখিত পরীক্ষার ফলের ওপর ভিত্তি করে অগাস্ট-সেপ্টেম্বর মাসে ব্যক্তিত্ব যাচাইয়ের জন্য সাক্ষাৎ পর্ব নেওয়া হয় । এরপর মেধার ওপর ভিত্তি করে চূড়ান্ত ফলাফলের তালিকা প্রকাশ করা হয়েছে । উত্তীর্ণ যোগ্য প্রার্থীদের নিয়োগের জন্য সুপারিশ করা হয়েছে । মূলত – ইন্ডিয়ান অ্যাডমিনিস্ট্রেটিভ সার্ভিস, ইন্ডিয়ান ফরেন সার্ভিস, ইন্ডিয়ান পুলিশ সার্ভিস এবং সেন্ট্রাল সার্ভিস- গ্রুপ এ ও গ্রুপ বি এই চারটি বিভাগে তাদের নিয়োগ করা হবে । মোট ৭৬১ জন প্রার্থীকে এই চারটি বিভাগে নিয়োগ করার জন্য সুপারিশ করা হয়েছে । এই ৭৬১ জন প্রার্থীর মধ্যে ২৬৩ জন সাধারণ শ্রেণীর, ৮৬ জন আর্থিকভাবে দুর্বল শ্রেণীর, ২২৯ জন অনগ্রসর শ্রেণীর, ১২২ জন তপশিলী জাতি এবং ৬১ জন তপশিলী উপজাতি শ্রেণীভুক্ত প্রার্থী রয়েছেন ।
সিভিল সার্ভিস পরীক্ষা বিধি ২০২০-এর নিয়ম ১৬ ও  অনুসারে কমিশন ১৫০ জন প্রার্থীর একটি সংক্ষিপ্ত সংরক্ষিত তালিকা তৈরি করেছে । আইএএস বিভাগে ১৮০, আইএফএস বিভাগে ৩৬, আইপিএস বিভাগে ২০০, সেন্ট্রাল সার্ভিস গ্রুপ এ –তে ৩০২ এবং গ্রুপ বি সার্ভিসে ১১৮টি শূন্যপদ পূরণ করা হবে ।
ইউপিএসসি ক্যাম্পাসে পরীক্ষা হলের কাছে একটি সুবিধা কেন্দ্র রয়েছে । উত্তীর্ণ যোগ্য প্রার্থীরা সকাল ১০-টা থেকে বিকেল ৫-টার মধ্যে যে কোন কাজের দিন ব্যক্তিগত ভাবে সেখানে গিয়ে অথবা টেলিফোনে যোগাযোগ করতে পারেন । টেলিফোন নম্বরটি হল ২৩৩৮৫২৭১/২৩৩৮১১২৫/২৩০৯৮৫৪৩ । এছাড়াও ইউপিএসসি-র ওয়েবসাইট http//www.upsc.gov.in. – তে ফলাফল জানা যাবে । ফলাফল ঘোষণার তারিখ থেকে ১৫ দিনের মধ্যে ওয়েবসাইটে এই তথ্য পাওয়া যাবে ।
CG/SS/RAB
(Visitor Counter : 126
প্রধানমন্ত্রীরদপ্তর
রাজস্থানের খাতু শ্যামাজি মন্দিরে পদপিষ্ট হয়ে প্রাণহানির ঘটনায় শোকাহত প্রধানমন্ত্রী
নয়াদিল্লি, ৮ আগস্ট ২০২২
রাজস্থানের খাতু শ্যামাজি মন্দিরে পদপিষ্ট হয়ে প্রাণহানির ঘটনায় গভীর শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী।
“রাজস্থানের শিকার-এ খাতু শ্যামাজি মন্দির কমপ্লেক্সে পদপিষ্ট হয়ে মৃত্যুর ঘটনায় আমি শোকাহত। শোকসন্তপ্ত পরিবারগুলির জন্য আমি চিন্তিত। ঘটনায় যাঁরা আহত হয়েছেন তাঁরা দ্রুত সুস্থ হয়ে উঠুন এই প্রার্থনা জানাই।” – এক ট্যুইট বার্তার মাধ্যমে এইভাবেই শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী।
(PG/SKD/DM
যোগাযোগওতথ্যপ্রযুক্তিমন্ত্রক
টেলি পরিষেবাদাতার সংখ্যা
নতুন দিল্লি, ০৬ এপ্রিল, ২০২২
টেলিযোগাযোগ ক্ষেত্রে ২০১২ সাল থেকে সংযুক্তিকরণ প্রক্রিয়া চলছে। এমনকি সংযুক্তিকরণ প্রক্রিয়ার পরেও অন্তত পক্ষে চার পরিষেবাদাতার মধ্যে যথেষ্ট প্রতিযোগিতা রয়েছে। এর মধ্যে রাষ্ট্রায়ত্ত বিএসএনএল/ এমটিএনএল টেলি পরিষেবাও রয়েছে। বর্তমানে প্রত্যেকটি সুনির্দিষ্ট পরিষেবা এলাকার জন্য টেলি পরিষেবাদাতাদের অনুমতি দেওয়া হয়েছে। সেই অনুযায়ী সারা দেশে ২২টি পৃথক পরিষেবা অঞ্চল হয়েছে।
টেলি পরিষেবা ক্ষেত্রে সংযুক্তিকরণের ফলে রেডিও স্পেকট্রাম সহ সম্পদের সম্পূর্ণ সদ্ব্যবহার সুনিশ্চিত হয়েছে। মোবাইল ফোনের টাওয়ার, পরিষেবা অঞ্চলের পরিধি বিস্তার এবং গ্রাহক সংখ্যায় বৃদ্ধির নিরিখে টেলি পরিষেবা ক্ষেত্রে প্রতিযোগিতার প্রমাণ মিলছে। দেশে টেলিযোগাযোগ বেস স্টেশনের সংখ্যা ২০১৪-র ৩১শে মার্চ পর্যন্ত ৬ লক্ষ ৪৯ হাজার ৮৩৪ থেকে ২০২২-এর ২৮শে ফেব্রুয়ারি তারিখে ২৩ লক্ষ ২৫ হাজার ৯৪৮ হয়েছে। পরিসংখ্যান অনুযায়ী দেশে মোবাইল পরিষেবা গ্রাহকের সংখ্যা ১১৫ কোটির বেশি। এর মধ্যে ৯৮ শতাংশ ক্ষেত্রেই ৪জি পরিষেবা দেওয়া হচ্ছে। একইভাবে মোবাইল পরিষেবার মাশুল ২০১৬ থেকে লক্ষণীয়হারে হ্রাস পেয়েছে। এগুলি সবই টেলিযোগাযোগ ক্ষেত্রে সুস্থ প্রতিযোগিতার ইঙ্গিত দেয়।
এদিকে, কেন্দ্রীয় মন্ত্রিসভার ২০২১-এর ১৫ই সেপ্টেম্বর বৈঠকে টেলিযোগাযোগ ক্ষেত্রের জন্য মোট রাজস্ব/ সামঞ্জস্যপূর্ণ মোট রাজস্বের সংজ্ঞায় আরও সরলিকরণের প্রস্তার করা হয়। একই সঙ্গে সুদের হার আরও যুক্তিগ্রাহ্য করে তোলা ও জরিমানা প্রত্যাহার, ব্যাঙ্ক গ্যারান্টির সরলিকরণ তথা টেলি পরিষেবা ক্ষেত্রে অটোমেটিক রুটে ১০০ শতাংশ পর্যন্ত প্রত্যক্ষ বিদেশী বিনিয়োগের অনুমতি দেওয়ার প্রস্তাব মন্ত্রিসভার কাছে রাখা হয়। টেলি পরিষেবা ক্ষেত্রে সরকারের সংস্কারমূলক বিভিন্ন উদ্যোগ সমগ্র টেলি পরিষেবায় সুস্থ প্রতিযোগিতার প্রসার ঘাটাবে, নগদের যোগান বাড়াবে, বিনিয়োগে উৎসাহিত করবে এবং টেলি পরিষেবাদাতাদের উপর নিয়ন্ত্রণমূলক বোঝা কমাতে সাহায্য করবে বলে মনে করা হচ্ছে।
লোকসভায় আজ এক প্রশ্নের লিখিত জবাবে একথা জানান যোগাযোগ প্রতিমন্ত্রী শ্রী দেবুসিং চৌহ্বান।
CG/BD/SKD/
(Visitor Counter : 99
অর্থমন্ত্রক
জম্মু ও কাশ্মীরে ব্লক উন্নয়ন পরিষদগুলির নির্বাচন এক ঐতিহাসিক পদক্ষেপ : অনুরাগ ঠাকুর
নয়াদিল্লি, ১৯ জানুয়ারি, ২০২০
কেন্দ্রীয় অর্থ তথা কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর বলেছেন, একাধিক ঐতিহাসিক ভুলের জন্য জম্মু ও কাশ্মীর বিশেষভাবে ক্ষতিগ্রস্ত হয়েছে। এমনকি, এর বিরূপ প্রভাব পড়েছে এখানকার রাজনৈতিক ও আর্থ-সামাজিক উন্নয়নের ওপরেও। জম্মু ও কাশ্মীরের সার্বিক উন্নয়নে জন্য কেন্দ্রীয় সরকারের বিভিন্ন নীতি ও কর্মসূচির রূপায়ণ সম্পর্কিত তথ্য প্রচারের জন্য বিশেষ গণজ্ঞাপন কর্মসূচির দ্বিতীয় দিনে আজ জম্মুর নাগরোটাতে বিভিন্ন উন্নয়নমূলক কর্মসূচির সূচনা করে শ্রী ঠাকুর একথা বলেন।
এক বিশাল জনসভায় শ্রী ঠাকুর আরও বলেন, জম্মু ও কাশ্মীরে ব্লক উন্নয়ন পরিষদগুলির নির্বাচন এক ঐতিহাসিক পদক্ষেপ। এই পদক্ষেপের ফলে স্থানীয় স্বশাসিত সংস্থাগুলি নীতি প্রণয়নকারী কর্তৃপক্ষ হয়ে উঠেছে। বিগত ৭২ বছর স্বশাসিত সংস্থাগুলি এই অধিকার থেকে বঞ্চিত ছিল। তিনি বলেন, গণতন্ত্রের অভিন্ন অঙ্গ হয়ে উঠতে তৃণমূল স্তরে অংশগ্রহণের ওপর সরকার গুরুত্ব দিচ্ছে, যাতে সাধারণ মানুষের আর্থ-সামাজিক ও রাজনৈতিক দিক থেকে ক্ষমতায়ন ঘটানো যায়। ব্লক উন্নয়ন পরিষদের সদস্যদের কেন্দ্রীয় সহায়তাপুষ্ট মৌলিক উন্নয়নমূলক প্রকল্পগুলি রূপায়ণের আহ্বান জানিয়ে তিনি বলেন, বহু দশক ধরে পরিষদগুলিকে তাদের ভূমিকা বাস্তবায়িত করা থেকে বঞ্চিত রাখা হয়েছে।
কেন্দ্রীয় সরকারের বিভিন্ন কর্মসূচির রূপায়ণ প্রসঙ্গে শ্রী ঠাকুর বলেন, কেন্দ্রশাসিত জম্মু ও কাশ্মীর, আয়ুষ্মান ভারত, প্রধানমন্ত্রী আবাস যোজনা, উজ্জ্বলা যোজনা এবং স্বচ্ছ ভারত কর্মসূচি রূপায়ণের ক্ষেত্রে অসাধারণ কাজ করেছে। স্বচ্ছ ভারত মিশন ও সৌভাগ্য যোজনার আওতায় ধার্য লক্ষ্য অর্জনে তিনি জম্মু ও কাশ্মীর প্রশাসনের ভূমিকার প্রশংসা করেন।
প্রধানমন্ত্রী স্বয়ং কেন্দ্রশাসিত জম্মু ও কাশ্মীরের সার্বিক উন্নয়নে সর্বোচ্চ অগ্রাধিকার দিচ্ছে জানিয়ে শ্রী ঠাকুর বলেন, আয়ুষ্মান ভারত কর্মসূচি রূপায়ণে জম্মু ও কাশ্মীর প্রথম সারিতে এসেছে এবং প্রধানমন্ত্রী আবাস যোজনার আওতায় ১৮ হাজারেরও বেশি গৃহ নির্মাণ সম্ভব হয়েছে। কেন্দ্রশাসিত এই অঞ্চলটি উজ্জ্বলা যোজনার আওতায় ১০০ শতাংশ সাফল্য পেয়েছে। তৃণমূল স্তরের মানুষের উপকারে কেন্দ্রীয় সহায়তাপুষ্ট বিভিন্ন প্রকল্পের রূপায়ণ ত্বরান্বিত করতেও তিনি সংশ্লিষ্ট কর্তৃপক্ষগুলিকে আহ্বান জানান।
শ্রী ঠাকুর বলেন, দেশে সার্বিক উন্নয়ন ও কল্যাণের ক্ষেত্রে প্রত্যক্ষ সুবিধা হস্তান্তর বা ডিবিটি ব্যবস্থা আমূল পরিবর্তন নিয়ে এসেছে। এই ব্যবস্থার ফলে সাধারণ মানুষের কল্যাণ সুনিশ্চিত হয়েছে এবং কাজকর্মে আরও স্বচ্ছতা এসেছে। জম্মু ও কাশ্মীরে ক্রীড়া প্রতিভা সম্পর্কে শ্রী ঠাকুর বলেন, এই কেন্দ্রশাসিত অঞ্চলের ক্রীড়া পরিকাঠামোয় মানোন্নয়ন ঘটানো হবে, যাতে এখানকার সম্ভাবনাময় ও প্রতিভাবান তরুণদের খেলাধূলায় আরও আকৃষ্ট করা যায়।
2
শ্রী ঠাকুর জম্মু ও কাশ্মীরের মানুষকে তাঁদের অতীত ভুলে নতুন ভারত গড়ে তোলার প্রচেষ্টায় সামিল হওয়ার আহ্বান জানান। এর আগে তিনি নাগরোটা প্রাথমিক স্বাস্থ্য কেন্দ্রের জন্য একটি অ্যাম্বুলেন্স দান করেন এবং আশ্বাস দেন সাধারণ মানুষের বাড়িতে মৌলিক স্বাস্থ্য পরিষেবা পৌঁছে দিতে শীঘ্রই পরীক্ষামূলকভাবে একটি ভ্রাম্যমাণ স্বাস্থ্য পরিষেবা প্রদানকারী গাড়ির ব্যবস্থা করা হবে।
CG/BD/SB
(Visitor Counter : 49
বিজ্ঞানওপ্রযুক্তিমন্ত্রক
ভেষজ ডিকনজেস্ট্যান্ট স্প্রেটি মাস্কে স্প্রে করলে দমবন্ধ হওয়া থেকে রক্ষা করতে পারে
নতুন দিল্লি, ২৫ এপ্রিল, ২০২০
করোনার সংক্রমণ রোধে মাস্কের ব্যবহারের উপর জোর দেওয়া হচ্ছে। পুলিশ, চিকিৎসক, স্বাস্থ্যকর্মী এবং অন্যান্য প্রয়োজনীয় পরিষেবা কর্মীদের দীর্ঘক্ষণ মাস্ক পরতে হয়, যার ফলে তাদের মাঝে মাঝে দমবন্ধ বা শ্বাসকষ্ট জনিত সমস্যা দেখা দিচ্ছে। ভারতীয় বিজ্ঞানীরা একটি ভেষজ ডিকনজেস্ট্যান্ট স্প্রে তৈরি করেছেন, যা এই সমস্যা থেকে মুক্তি পেতে সহায়ক হতে পারে।
লক্ষ্ণৌর জাতীয় উদ্ভিদ গবেষণা প্রতিষ্ঠান  এর গবেষকরা এটি প্রস্তুত করেছেন। এই ভেষজ ডিকনজেস্ট্যান্ট স্প্রেটি ইনহেইলারের মতো কাজ করে।এনবিআরআইয়ের এই ভেষজ স্প্রেটির প্রাথমিক ফলাফল অত্যন্ত ভালো। এটি ব্যবহারের ফলে দীর্ঘদিন ধরে মাস্ক পরা লোকেরা দমবন্ধ বা শ্বাসকষ্ট হওয়া থেকে স্বস্তি পাচ্ছেন।
এনবিআরআই-এর মুখ্য গবেষক ডঃ শারদ শ্রীবাস্তব বলেছেন যে "এই ভেষজ ডিকনজেস্ট্যান্ট স্প্রেটি চারটি উদ্ভিদ ভিত্তিক তেল এবং সুগন্ধীযুক্ত গাছ থেকে প্রস্তুত করা হয়েছে এবং এর ব্যবহারে সম্পূর্ণ নিরাপদ। এই স্প্রেতে ব্যবহৃত উদ্ভিদ উপাদানগুলির নাম এখনি প্রকাশ করা হচ্ছে না। এটি কেবল একবার মাস্কের উপর স্প্রে করা প্রয়োজন। স্প্রে করার পরে মাস্ক ব্যবহার করলে অনুনাসিক এবং শ্বাস প্রশ্বাসের নালি খুলে যায় এবং তার ফলে শ্বাস নিতে কোনও সমস্যা হয় না ”
এই স্প্রেটি আয়ুশ মন্ত্রকের নির্দেশিকার ভিত্তিতে প্রস্তুত করা হয়েছে। এনবিআরআই এখন এই ইনহেলারটির প্রযুক্তি বাণিজ্যিক উৎপাদনের জন্য হস্তান্তর করার পরিকল্পনা করেছে, যাতে এটি বেশি করে তৈরি করা যায় এবং করোনার বিরুদ্ধে সামনে থেকে যারা লড়াই চালাচ্ছেন,তাদের হাতে দ্রুত তুলে দেওয়া যায়।
(CG/SS
তথ্যওসম্প্রচারমন্ত্রক
কোভিড-১৯ সম্পর্কিত প্রকৃত সত্য যাচাই ইউনিটের কাজ শুরু
নতুন দিল্লি, ২ এপ্রিল, ২০২০
কেন্দ্রীয় তথ্য ও সম্প্রচার মন্ত্রকের অন্তর্গত প্রেস ইনফরমেশন ব্যুরোতে কোভিড-১৯ সম্পর্কিত প্রকৃত সত্য যাচাই করার জন্য একটি ইউনিট গঠন করার সিদ্ধান্ত নেওয়া হয়েছে। এই ইউনিটি আজ থেকে কাজ শুরু করেছে। pibfactcheck[at]gmail[dot]com এই ইমেল আইডিতে বার্তা পাঠানো যাবে। নির্ধারিত সময়ের মধ্যে প্রত্যুত্তর পাওয়া যাবে। কোভিড-১৯ সম্পর্কিত যে কোন সরকারি সংবাদ/ খবর পাওয়া যাবে এই ইউনিটে।
এই ইউনিটের প্রধান হলেন প্রেস ইনফরমেশন ব্যুরোর মহানির্দেশক শ্রী নীতিন ওয়াকানকার ।
(CG/SS
প্রধানমন্ত্রীরদপ্তর
প্রধানমন্ত্রী নৈনিতালে গাড়ি ভেসে জীবনহানির ঘটনায় দুঃখপ্রকাশ করেছেন
নয়াদিল্লী, ৮ জুলাই, ২০২২
প্রধানমন্ত্রী শ্রী নরেন্দ্র মোদী উত্তরাখন্ডের নৈনিতালে গাড়ি ভেসে জীবনহানির ঘটনায় দুঃখপ্রকাশ করেছেন।
প্রধানমন্ত্রীর দপ্তর থেকে ট্যুইটে জানানো হয়েছে:
“নৈনিতাল জেলায় একটি গাড়ি ভেসে যাওয়ার ঘটনায় আমি মর্মাহত। দুঃখের এই সময়ে শোকাহত পরিবার-পরিজনকে জানাই সমবেদনা। যাঁরা আটকে রয়েছেন তাঁদের সহায়তার জন্য উদ্ধার কাজ চলছে : প্রধানমন্ত্রী।”
PG/PM/NS
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৩ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৯ কোটি ৪১ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ১৩৭
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার বর্তমানে ৯৮.৭৪ শতাংশ
দেশে গত ২৪ ঘন্টায় সুস্থ হয়েছেন ২ হাজার ৯১১ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ৪১ হাজার ৮৮৭
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৫৬৮
দৈনিক ভিত্তিতে আক্রান্তের হার ০.৬১ শতাংশ
সাপ্তাহিক ভিত্তিতে আক্রান্তের হার ০.৭১ শতাংশ
এখনও পর্যন্ত মোট নমুনা পরীক্ষা হয়েছে ৮৩ কোটি ৮৬ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ১৯হাজার ৫৫২
CG/BD/AS/
(Visitor Counter : 71
বিজ্ঞানওপ্রযুক্তিমন্ত্রক
মুখের ক্যান্সারের দ্রুত ও নিখুঁত চিহ্নিতকরণের জন্য আইএএসএসটি প্রতিষ্ঠান কৃত্রিম বুদ্ধিমত্তা-ভিত্তিক কম্পিউটারচালিত ডায়াগনসিস ফ্রেমওয়ার্ক উদ্ভাবন করেছে
নয়াদিল্লি, ৭ জুন, ২০২০
গুয়াহাটির ইনস্টিটিউট অফ অ্যাডভান্সড স্টাডি ইন সায়েন্স অ্যান্ড টেকনলজি  প্রতিষ্ঠানের বিজ্ঞানীরা এক কৃত্রিম বুদ্ধিমত্তা-ভিত্তিক মুখের ক্যান্সার শণাক্ত বা চিকিৎসার জন্য অত্যন্ত দ্রুত ও কার্যকর তথা নিখুঁত নিরূপণ পদ্ধতি আবিষ্কার করেছেন। এই ব্যবস্থার সাহায্যে মুখের যে অংশে যে ক্যান্সার হয়েছে, সেখানকার সেল বা কোষগুলির গঠনগত উপাদানের বর্তমান অবস্থা কোন পর্যায়ে রয়েছে তা সহজেই জানা সম্ভব হবে। প্রতিষ্ঠানের অধ্যাপক ডঃ লিপি বি মহান্তের নেতৃত্বে এক বৈজ্ঞানিক দল সম্পূর্ণ কম্পিউটারচালিত এই ব্যবস্থা উদ্ভাবন করেছেন।
বিজ্ঞানীরা এমন এক ডেটাবেস তৈরি করেছেন যার সাহায্যে যে কোন ধরনের মুখের ক্যান্সারের সমীক্ষার জন্য প্রয়োজনীয় তথ্যের যোগান পাওয়া সম্ভব হবে। এখনও পর্যন্ত এই বিজ্ঞানীরা ক্যান্সার চিকিৎসার দ্রুত ও নিখুঁত শণাক্তকরণের জন্য যে কম্পিটারচালিত ব্যবস্থা উদ্ভাবন করেছেন, সেটিকে সঠিকভাবে কার্যকর করার জন্য সংশ্লিষ্ট কম্পিউটার নেটওয়ার্কে প্রপার সফটওয়্যারের এক নিয়মানুবর্তী ধারায় রূপান্তরিত করা হয়েছে যাতে শণাক্তকরণের প্রত্যেকটি স্তরের তথ্য ধাপে ধাপে ডেটাবেসে সঞ্চিত হয়। এ প্রসঙ্গে ডঃ মহান্ত জানিয়েছেন, বিজ্ঞানীদের অভিনব এই উদ্ভাবন আগামীদিনে কম্পিউটার ব্যবস্থাকে কাজে লাগিয়ে মুখের ক্যান্সারের চিকিৎসায় ভালো পরিণাম পাওয়া যাবে। দেশে বিশেষ করে, উত্তর-পূর্ব ভারতে সব ধরনের ক্যান্সার রোগীদের মধ্যে মুখের ক্যান্সারে আক্রান্ত প্রায় ১৬.১ শতাংশ রোগী পুরুষ এবং ১০.৪ শতাংশ রোগী মহিলা। বর্তমানে উন্নত চিকিৎসা পদ্ধতির সত্ত্বেও মুখের ক্যান্সারের বৃদ্ধির হার ঊর্ধ্বমুখী। তামাকজাত পদার্থ সেবন, খৈনি, গুটকার মতো নেশার সামগ্রীর ব্যবহারের ফলে মুখের ক্যান্সার বাড়ছে। তাই, ক্রমবর্ধমান ক্যান্সারের উদ্বেগ দূর করে উপযুক্ত চিকিৎসার জন্য আইএএসএসটি প্রতিষ্ঠানের উদ্ভাবিত কৃত্রিম বুদ্ধিমত্তা-ভিত্তিক কম্পিটারভিত্তিক শণাক্তকরণের ব্যবস্থা অত্যন্ত গুরুত্বপূর্ণ ভূমিকা নিতে পারে।
(CG/BD/DM
অর্থমন্ত্রক
এ পর্যন্ত স্ট্যান্ড আপ ইন্ডিয়া প্রকল্পে ১ লক্ষ ১১ হাজার ৬১৯ জন ঋণ গ্রহীতাদের মোট ২৪,৯৮৫.২৭ কোটি টাকা দেওয়া হয়েছে
নয়াদিল্লী, ১৬ মার্চ, ২০২১
স্ট্যান্ড আপ ইন্ডিয়া প্রকল্পের মূল উদ্দেশ্য হল উৎপাদন, পরিষেবা অথবা বাণিজ্য ক্ষেত্রে পরিবেশ বান্ধব শিল্পসংস্থা গঠনের জন্য নির্ধারিত বাণিজ্যিক ব্যাঙ্কের প্রতিটি শাখা থেকে অন্তত একজন তপশীলি জাতি অথবা তপশীলি উপজাতি ঋণ গ্রহীতাকে ১০ লক্ষ টাকা এবং একজন মহিলা ঋণ গ্রহীতাকে ১ কোটি টাকা পর্যন্ত ঋণ প্রদান করা।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় অর্থ প্রতিমন্ত্রী শ্রী অনুরাগ ঠাকুর।
বিস্তারিত ব্যাখ্যা দিতে গিয়ে কেন্দ্রীয় প্রতিমন্ত্রী আরও জানান এই প্রকল্প চালু হওয়ার পর থেকে এ বছরের দোসরা মার্চ পর্যন্ত ১ লক্ষ ১১ হাজার ৬১৯ ঋণ গ্রহীতাকে মোট ২৪,৯৮৫.২৭ কোটি টাকা ঋণ প্রদান করা হয়েছে ।
২০২১-২২ অর্থবর্ষে কেন্দ্রীয় অর্থমন্ত্রীর বাজেট বক্তৃতায় ঘোষণার কথা উল্লেখ করে শ্রী ঠাকুর জানান কৃষি ক্ষেত্রের সঙ্গে যুক্ত কাজগুলিকেও এই প্রকল্পের আওতায় নিয়ে আসা হয়েছে।
কেন্দ্রীয় প্রতিমন্ত্রী আরও বলেন, সরকার এই প্রকল্প কার্যকর করে তুলতে একাধিক পদক্ষেপ গ্রহণ করেছে। অনলাইন পোর্টাল www.standupmitra.in এর মাধ্যমে আবেদনকারীর অনলাইনে আবেদন জানানোর ব্যবস্থা, স্ট্যান্ড আপ সম্পর্কে প্রচার, ঋণ গ্রহণ প্রক্রিয়ার সরলীকরণ ইত্যাদি একাধিক কর্মসূচি নেওয়া হয়েছে।
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ১৫ মে, ২০১৮
প্রধানমন্ত্রীর পরামর্শ অনুযায়ী রাষ্ট্রপতি সোমবার কেন্দ্রীয় মন্ত্রী পরিষদে রদবদলের নির্দেশ দিয়েছেন। সেই অনুযায়ী, কেন্দ্রীয় অর্থ ও কর্পোরেট বিষয়ক মন্ত্রী শ্রী অরুণ জেটলির পরিবর্তে অস্থায়ীভাবে ঐ মন্ত্রকের দায়িত্ব সামলাবেন শ্রী পীযূষ গোয়েল।
একইভাবে, শ্রীমতী স্মৃতি জুবিন ইরানির পরিবর্তে কর্ণেল রাজ্যবর্ধন রাঠোর-কে তথ্য ও সম্প্রচার মন্ত্রকের প্রতিমন্ত্রী হিসাবে স্বাধীন দায়িত্ব দেওয়া হয়েছে। পানীয় জল ও স্বচ্ছতা দপ্তরের প্রতিমন্ত্রীর দায়িত্ব থেকে অব্যাহতি দিয়ে শ্রী এস এস আলুওয়ালিয়াকে ইলেক্ট্রনিক্স ও তথ্য প্রযুক্তি মন্ত্রকের প্রতিমন্ত্রীর দায়িত্ব দেওয়া হয়েছে। এদিকে, শ্রী আলফোন্স কান্নানথানম-কে ইলেক্ট্রনিক্স ও তথ্য প্রযুক্তি মন্ত্রকের প্রতিমন্ত্রী হিসাবে অব্যাহতি দেওয়া হয়েছে।
CG/BD/SB…
(Visitor Counter : 36
প্রতিরক্ষামন্ত্রক
বহুপাক্ষিক সামরিক মহড়া ‘শান্তির অগ্রসেনা ২০২১’-এর প্রারম্ভিক অনুষ্ঠান
নয়াদিল্লি, ৫ এপ্রিল, ২০২১
বাংলাদেশের জাতির জনক শেখ মুজিবুর রহমানের জন্মবার্ষিকী এবং সে দেশের স্বাধীনতার গৌরবময় সুবর্ণ জয়ন্তী উপলক্ষে রবিবার থেকে বঙ্গবন্ধু সেনা নিবাসে বহুপক্ষীয় সামরিক মহড়া ‘শান্তির অগ্রসেনা ২০২১’-এর সূচনা হয়েছে। ভারতীয় সেনার ৩০ সদস্যের একটি দল এই মহড়ায় অংশ নিচ্ছে। এছাড়াও ভুটান সেনা ও শ্রীলঙ্কার সেনাবাহিনী এই মহড়ায় যোগ দিয়েছে। মহড়া প্রত্যক্ষ করার জন্য মার্কিন যুক্তরাষ্ট্র, ব্রিটেন, তুরস্ক, সৌদি আরব, কুয়েত ও সিঙ্গাপুরের সেনা আধিকারিকরা উপস্থিত থাকবেন। বহুপাক্ষিক এ ধরনের মহড়া আয়োজনের উদ্দেশ্য হল, প্রতিবেশী দেশগুলির মধ্যে পারস্পরিক সহযোগিতা বাড়ানো এবং মহড়া পরিচালনা সংক্রান্ত পদ্ধতিগুলিকে আরও মজবুত করা। এই অঞ্চলে শান্তিরক্ষার জন্য যে সমস্ত পদক্ষেপ গ্রহণ করা হয়েছে তা সুনিশ্চিত করার ক্ষেত্রে সামরিক মহড়ার বিশেষ তাৎপর্য রয়েছে। শান্তিরক্ষার অভিযানগুলিতে সেনাবাহিনীর দক্ষতা ও অভিযান পরিচালনা সংক্রান্ত বিভিন্ন কৌশল সম্পর্কে মহড়ায় অংশগ্রহণকারী দেশগুলি পারস্পরিক তথ্য ও অভিজ্ঞতা বিনিময় করবে।
CG/BD/DM
(Visitor Counter : 152
স্বরাষ্ট্র মন্ত্রক
জাতীয় জনসংখ্যা পঞ্জী সর্বশেষ তথ্য সংযোজনের সময় কোনও নথিপত্র সংগ্রহ করা হবে না; জাতীয় স্তরে ভারতীয় নাগরিকদের জাতীয় পঞ্জী তৈরি করার কোনও সিদ্ধান্ত হয়নি : শ্রী নিত্যানন্দ রাই
নয়াদিল্লি, ০৪ ফেব্রুয়ারি, ২০২০
জাতীয় জনসংখ্যা পঞ্জী  তৈরি করা ও সর্বশেষ তথ্য সংযোজন সংক্রান্ত একাধিক প্রশ্নের লিখিত জবাবে কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই আজ লোকসভায় জানিয়েছেন, জনসংখ্যা পঞ্জী হ’ল এমন এক লিখিত বিবরণ, যেখানে একজন ব্যক্তি গ্রামে বা গ্রামাঞ্চলে বা শহরে বা ওয়ার্ডে অথবা শহরাঞ্চলে বসবাস করেন কিনা, সে সংক্রান্ত খতিয়ান লিপিবদ্ধ করা হয়।
প্রথম জাতীয় নাগরিক পঞ্জী ২০১০ সালে তৈরি করা হয়েছিল এবং ২০১৫ সালে এই পঞ্জীতে তথ্য যোগ করা হয়। ১৯৫৫ সালের নাগরিকত্ব আইনের আওতায় নাগরিকত্ব  নিয়মাবলী ২০০৩ – এর আওতায় ৩ নম্বর ধারার ৪ নম্বর উপধারা অনুযায়ী, কেন্দ্রীয় সরকার চলতি বছরের এপ্রিল – সেপ্টেম্বর পর্যন্ত সময়ে আসাম বাদে দেশের বাকি অংশে জনসংখ্যা পঞ্জী প্রস্তুত ও তা আপডেট করার সিদ্ধান্ত নিয়েছে। উদ্দেশ্য, গ্রাম বা শহরে বসবাসকারী সমস্ত ব্যক্তির বিভিন্ন তথ্য সংগ্রহ করা।
জাতীয় জনসংখ্যা পঞ্জী আপডেট করার সময় নথিপত্রের বাধ্যতামূলক সংগ্রহ সংক্রান্ত এক প্রশ্নের জবাবে শ্রী রাই জানান, প্রতিটি পরিবার ও ব্যক্তি-বিশেষের ডেমোগ্রাফিক ও অন্যান্য তথ্য সংগ্রহ বা আপডেট করা হবে। তবে, এই প্রক্রিয়া পরিচালনার সময়ে কোনও নথিপত্র সংগ্রহ করা হবে না। অবশ্য, স্বেচ্ছায় কেউ আধার নম্বর দিতে পারেন।
শ্রী রাই আরও জানান, সেই সমস্ত ব্যক্তির নাগরিকত্বের ব্যাপারে সন্দেহ রয়েছে, এনপিআর – এর তথ্য সংযুক্তি সময় তাঁদের নাগরিকত্ব প্রমাণের বিষয়ে কোনও রকম যাচাই করা হয় না। তবে, জনসংখ্যা পঞ্জীতে সর্বশেষ তথ্য প্রযুক্তির সময় সংশ্লিষ্ট ব্যক্তি প্রকৃত তথ্য জানাবেন বলে তিনি আশা প্রকাশ করেন। জাতীয় জনসংখ্যা পঞ্জী প্রস্তুত করার ক্ষেত্রে যে সমস্ত রাজ্যগুলির উদ্বেগ রয়েছে, কেন্দ্রীয় সরকার তাদের সঙ্গে আলাপ-আলোচনা চালাচ্ছে।
জাতীয় নাগরিক পঞ্জী প্রস্তুত সংক্রান্ত প্রশ্নের জবাবে শ্রী রাই বলেন, সরকার জাতীয় স্তরে ভারতীয় নাগরিকদের জাতীয় পঞ্জী প্রস্তুত করার ব্যাপারে কোনও সিদ্ধান্ত নেয়নি।
CG/BD/SB
(Visitor Counter : 109
অর্থমন্ত্রক
কেন্দ্রীয় পণ্য ও পরিষেবা কর, সিজিএসটি'র আধিকারিকরা প্রায় ৩৪ কোটি টাকার ইনপুট ট্যাক্স ক্রেডিট জালিয়াতি খুঁজে বের করেছেন, যার সঙ্গে সাতটি সংস্থা জড়িত রয়েছে
নতুন দিল্লি, ১৪ নভেম্বর, ২০২১
গোপন সূত্রে খবর পেয়ে দিল্লি পূর্ব শাখার কেন্দ্রীয় পণ্য ও পরিষেবা কর, সিজিএসটি কমিশনারেটের কর ফাঁকি প্রতিরোধ শাখার আধিকারিকরা ভূয়া জিএসটি চালানের মাধ্যমে ইনপুট টেক্স ক্রেডিট ব্যবহার এবং তা পাস করানোর একটি জালিয়াতি চক্রের হদিশ পেয়েছে। এর পরিমান প্রায় ৩৪ কোটি টাকা। যা ভূয়া ভাবে পাস করানো হয়েছে।
পণ্যের প্রকৃত আদান-প্রদান ছাড়াই এবং সরকারকে পণ্য পরিষেবা কর বা জিএসটি প্রদান না করেই জাল জিএসটি তৈরি করার জন্য সাতটি সংস্থাকে কাজে লাগানো হয়েছে। প্রকৃতপক্ষে এই সংস্থাগুলি জাল আইটিসি পাশ করানোর জন্যই তৈরি করা হয়েছে। এই জাল ফার্ম গঠন এবং ভূয়া জিএসটি চালান তৈরি ও বিক্রির বিষয়ে একটি চক্র তৈরি করেছিল ঋষভ জৈন নামে এক ব্যক্তি, যিনি হচ্ছেন ওই চক্রের মূল পান্ডা।
এই চক্রের সাথে জড়িত যে ভুয়া সংস্থা গুলি রয়েছে সেগুলি হচ্ছে, মেসার্স ব্লু ওশান, মেসার্স হাইজ্যাক মার্কেটিং, মেসার্স কান্হা এন্টারপ্রাইজ, মেসার্স এস এস ট্রেডার্স, মেসার্স এভারনেস্ট এন্টারপ্রাইজ, মেসার্স জ্ঞান ওভারসিজ এবং মেসার্স বিহর্ষ এক্সপোটার্স প্রাইভেট লিমিটেড।
ঋষভ জৈন তাঁর অপরাধ স্বীকার করে স্বেচ্ছায় বিবৃতি দিয়েছেন।
তিনি স্বীকার করেছেন যে, সেন্ট্রাল ব্যাঙ্ক অফ ইন্ডিয়ার ওভারড্রাফট একাউন্টের ক্ষেত্রে অর্থ প্রদান না করার কারণে ব্যাংক কর্তৃপক্ষ তাঁর ব্যবসার জায়গাটি সিল করে দিয়েছে। এরপরই তিনি জাল জিএসটি চালান ইস্যু করতে শুরু করেন।
ঋষভ জৈন জেনেশুনে সেন্ট্রাল গুডস এন্ড সার্ভিসেস ট্যাক্স আইন, ২০১৭-র ১৩২ অনুযায়ী যে অপরাধ করেছেন তা ১৩২ ধারা অনুযায়ী জামিন অযোগ্য অপরাধ। তাঁকে গত ১৩ নভেম্বর সেন্ট্রাল গুডস এন্ড সার্ভিসেস ট্যাক্স আইনে ১৩২ ধারার অধীনে গ্রেপ্তার করা হয়েছে। মেট্রোপলিটন ম্যাজিস্ট্রেট ঋষভ জৈনকে আগামী ২৬ নভেম্বর পর্যন্ত বিচারবিভাগীয় হেফাজতে পাঠানোর নির্দেশ দিয়েছেন।
এই কেসের আরও তদন্ত চলছে।
CG/ SB
(Visitor Counter : 129